Source: https://sportonlineph.ro/sport-local/210-debut-pentru-echipele-de-volei-in-campionatul-rezervat-sperantelor.html
Timestamp: 2019-11-12 09:13:00+00:00

Document:
Sport Online PH - Debut pentru echipele de volei în campionatul rezervat Speranţelor
Baschetbalistele de la CSM Ploiești au debutat cu stângul în Liga1!
Debut pentru echipele de volei în campionatul rezervat Speranţelor
Echipele de volei ale CSM Ploieşti au debutat, în weekend, în Campionatul Naţional rezervat Sperantelor. Băieţii (ani de naştere 2002-2003) s-au deplasat la Buzău, în vreme ce fetele (ani de naştere 2003-2004) au mers la Târgovişte, pentru primul turneu din cadrul fazei întâi a competiţiei.
Echipa masculină, pregătită de către Adrian Moroianu, a avut un parcurs bun la Buzău, bifând două victorii şi o înfrângere. Singurul eşec a fost provocat de către echipa gazdă, în primul meci al turneului, CSŞ Buzău impunându-se, sâmbătă, cu scorul de 3:1 (21:25, 25:20, 25:20, 25:20). A urmat, tot sâmbătă, duelul cu CSŞ Dinicu Golescu Câmpulung Muscel, pe care tinerii voleibalişti ploieşteni l-au tranşat fără emoţii, scor 3:0 (25:14, 25:6, 25:21), pentru ca, duminică, CSM Ploieşti să se impună şi în confruntarea cu CSŞ Rm. Sărat, scor 3:1 (22:25, 25:12, 25:12, 25:16).
Iată şi lotul formaţiei ploieştene: Saşa Ulian, Radu Tănăescu, David Şchiopu, Arthur Ene, Andrei Neacşu, Vicenţiu Marin, Horaţiu Tudor, Antonio Neagu, Ene Tudor, Antoniu Giuvelea, Andrei Voicu, Cezar Dinu, Antonio Neagu şi Bogdan Nicolae.
CSM Ploieşti face parte din Seria „D” a Campionatului Naţional, alături de CSŞ Buzău, CSŞ Dinicu Golescu Câmpulung Muscel, CSŞ Rm. Sărat şi CSM Bucureşti. Conform regulamentului, fiecare dintre cele cinci grupări organizează câte un turneu, urmând ca, la final, primele două clasate, precum şi cele mai bune două locuri 3 din cele şapte serii ale campionatului, să obţină calificarea în faza semifinală a competiţiei. Următorul turneu al Seriei „D” se va desfăşura la Rm. Sărat, în perioada 19-20 noiembrie.
La rândul ei, formaţia de fete, pregătită de către Robert Tvardochlib, a avut parte de un start cu ghinion în turneul de la Târgovişte, pierzând la mare luptă meciul de debut, în care le-au avut ca adversare pe voleibalistele de la CNMB Rm. Vâlcea (scor 1:3). Ploieştencele au cedat prima manşă, au câştigat-o, apoi, fără emoţii pe cea de-a doua (25:7), pentru ca, în actul trei, să conducă cu 24:22, fără, însă, să reuşească să închidă setul şi să aşeze, astfel, jocul pe un făgaş favorabil. Vâlcencele s-au impus cu 27:25, câştigând, după aceea, şi setul patru (25:20). Apoi, în cel de-al doilea joc, CSM Ploieşti a cedat în faţa gazdei competiţiei, CSŞ Târgovişte, cu acelaşi scor, 1:3.
Lotul formaţiei ploieştene a fost alcătuit din Evelyne Drăghici, Mara Vlaicu, Alexandra Ene, Miruna Nicolescu, Cătălina Cheptene, Teodora Iancu, Alexia Ivan, Alina Burlacu, Sara Tănase, Andreea Florea.
CSM Ploieşti face parte din Seria „F”, în care au rămas doar cele trei echipe participante la turneul de la Târgovişte, după ce, în prealabil, CSM Slatina s-a retras din competiţie. Următorul turneu va avea loc la Rm. Vâlcea (19 noiembrie), iar, conform regulamentului, echipele de pe locul 1 şi cele mai bune 11 ocupante ale locului 2 din cele 13 serii al CN vor merge în faza semifinală.
CSM Ploiești ,	sport local,	Volei,	Speranțe

References: CSM 
 CSM 
 CSM 

CSM 
 CSM 
 CSM 

CSM 
 CSM 

CSM